APSTIPRINĀTS:

iepirkuma komisijas sēdē

2018. gada 12.jūnijā

Protokols nr.1

Komisijas priekšsēdētāja:

\_\_\_\_\_\_\_\_\_\_\_\_\_\_\_\_\_\_

/A. Udalova

**Iepirkuma procedūras**

**Iepirkums tiek veikts Publisko iepirkumu likuma 9panta kārtībā**

**Dabasgāzes piegāde**

**NOLIKUMS**

**Iepirkuma identifikācijas Nr. JNP 2018/45**

**Pasūtītājs un Pasūtītāja kontaktpersona:**

Pasūtītājs: Jelgavas novada pašvaldība

Reģistrācijas nr. 90009118031

Adrese: Pasta iela 37, Jelgava, LV-3001

Pasūtītāja kontaktpersona: Iepirkuma komisijas priekšsēdētāja Aija Udalova.

tel.nr.: 63012251

faksa nr.: 63022235

E-pasts: aija.udalova@jelgavasnovads.lv

1. Pretendents un apakšuzņēmēji
   1. Pretendents ir fiziska persona, juridiska persona, personālsabiedrība vai personu apvienība, kas iesniegusi piedāvājumu.
   2. Pretendentu iepirkuma procedūras ietvaros pārstāv:
2. pretendents (ja pretendents ir fiziska persona),
3. pretendenta paraksttiesīga amatpersona (ja pretendents ir juridiska persona),
4. pārstāvēttiesīgs personālsabiedrības biedrs, ievērojot šī punkta „a” un „b” apakšpunktā noteikto (ja pretendents ir personālsabiedrība),
5. visi personu apvienības dalībnieki, ievērojot šī punkta „a” un „b” apakšpunktā noteikto (ja pretendents ir personu apvienība) vai
6. pretendenta pilnvarota persona.
   1. Apakšuzņēmējs ir pretendenta vai tā apakšuzņēmēja piesaistīta vai nolīgta persona, kura veiks darbus, kas nepieciešami iepirkuma līguma izpildei neatkarīgi no tā, vai šī persona darbus veic pretendentam vai citam apakšuzņēmējam.
7. Informācijas apmaiņa
   1. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, iepirkumu komisija (Komisija) to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Komisija nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. Informācijas apmaiņa starp Komisiju un piegādātājiem notiek elektroniski.
8. Informācija par iepirkuma priekšmetu
   1. Iepirkuma priekšmets ir dabasgāzes piegāde Jelgavas novada pašvaldības iestādēm saskaņā ar tehnisko specifikāciju (Nolikuma pielikums Nr.2).
   2. Līguma darbības laiks ir 12 (divpadsmit mēneši) no līguma noslēgšanas dienas.
   3. Līguma izpildes laikā pasūtītājam ir tiesības samazināt vai palielināt dabasgāzes iepirkuma apjomus.
   4. CPV kods: 09123000-7.Dabasgāze.
   5. Iepirkuma līguma izpildes vietas un apjomi- norādīti Nolikuma pielikumā Nr.2.
9. Piedāvājums
   1. Piedāvājuma iesniegšanas un atvēršanas vieta, laiks un kārtība
      1. Piegādātājs var iesniegt tikai vienu piedāvājumu.
      2. Piegādātāji piedāvājumus var iesniegt līdz **2018. gada 28.jūnijam, plkst.10.00**, **303. kab**., Pasta iela 37. Jelgava, LV-3001, piedāvājumus iesniedzot personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums.
      3. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Pasūtītājs neizskata un atdod atpakaļ pretendentam.
10. Piedāvājuma noformējums
    1. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem.
    2. Piedāvājuma sākumā ievieto satura rādītāju. Piedāvājumu lapas numurē un caurauklo, piestiprina auklas galus pēdējā lappusē un apliecina caurauklojumu. Caurauklojuma apliecinājums ietver:
11. norādi par kopējo cauraukloto lapu skaitu,
12. pretendenta (ja pretendents ir fiziska persona) vai tā pārstāvja parakstu un paraksta atšifrējumu,
13. apliecinājuma vietas nosaukumu un datumu.
    1. Pretendenta kvalifikācijas dokumentus un tehnisko dokumentāciju var iesniegt arī citā valodā, ja tiem ir pievienots pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos tiesību aktos noteiktajā kārtībā. Tulkojuma apliecinājums ietver:
14. norādi “TULKOJUMS PAREIZS”,
15. pretendenta vai tā pārstāvja parakstu un paraksta atšifrējumu,
16. apliecinājuma vietas nosaukumu un datumu.
    1. Pretendents ir tiesīgs visu iesniegto dokumentu atvasinājumu, un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
    2. Ja piedāvājums satur komercnoslēpumu un/vai konfidenciālu informāciju, kuru Pasūtītājs nedrīkst atklāt, jānorāda, kura informācija uzskatāma par komercnoslēpumu un/vai konfidenciālu.
    3. Pretendenta pieteikumu dalībai iepirkuma procedūrā, finanšu piedāvājumu un citus piedāvājuma dokumentus paraksta, kopijas, tulkojumus un piedāvājuma daļu caurauklojumus apliecina:
17. pretendents (ja pretendents ir fiziska persona),
18. pretendenta paraksttiesīga amatpersona (ja pretendents ir juridiska persona),
19. pārstāvēttiesīgs personālsabiedrības biedrs, ievērojot šī punkta „a” un „b” apakšpunktā noteikto (ja pretendents ir personālsabiedrība),
20. visi personu apvienības dalībnieki, ievērojot šī punkta „a” un „b” apakšpunktā noteikto (ja pretendents ir personu apvienība) vai
21. pretendenta pilnvarota persona.

Dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks, ievērojot šī punkta „a”, „b” un „e” apakšpunktā noteikto.

* 1. Piedāvājumu iesniedz aizlīmētā ārējā iepakojumā, uz kura norāda:

1. Pasūtītāja nosaukumu, reģistrācijas numuru un adresi,
2. pretendenta nosaukumu, reģistrācijas numuru (ja pretendents ir juridiska persona vai personālsabiedrība) un adresi, atzīmi ”Piedāvājums iepirkumam„Dabasgāzes piegāde”, ID. Nr. JNP 2018/45. Neatvērt līdz 2018. gada 28.jūnijam, plkst. 10.00.
3. Pretendentu uzslēgšanas nosacījumi
   1. Komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:

6.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

6.1.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 eiro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

6.1.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25.panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

6.1.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi šīs daļas 6.1.1., 6.1.2. un 6.1. 3. punkta nosacījumi.

1. Pretendenta kvalifikācijas prasības
   1. Prasības attiecībā uz pretendenta atbilstību profesionālās darbības veikšanai , atbilstību tehniskajām un profesionālajām spējām
      1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī Personas, uz kuru iespējām pretendents balstās, normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.
      2. Pretendentam jābūt reģistrētam Dabasgāzes tirgotāju reģistrā. Komisijas pārbauda reģistrāciju dabasgāzes tirgotāju reģistrā Sabiedrisko pakalpojumu regulēšanas komisijas mājas lapā (<https://www.sprk.gov.lv/lapas/dabasgaze-lietotajiem>).
      3. Pretendentam ir noslēgts pārvades sistēmas pakalpojumu līgums ar Pārvades sistēmas operatoru.
      4. Pretendentam ir noslēgts sadales sistēmas pakalpojumu līgums ar Sadales sistēmas operatoru.
      5. Ja Pretendents ir piegādātāju apvienība (turpmāk arī-pretendents). Pretendenta piedāvājumam jāpievieno visu piegādātāju apvienības parakstīta vienošanās, kurā noteikts, ka katrs piegādātāju apvienības dalībnieks atsevišķi un visi kopā ir atbildīgi par līguma izpildi, norādīts galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādāju apvienības vārdā, kā arī saņemt maksājumus no pasūtītāja. Vienošanās dokumentā jānorāda katra piegādātāju apvienības dalībnieka veicamo darbu daļu-darbu nosaukumu no darbu daudzumu saraksta, apjomu (euro) un % no piedāvātās līgumcenas. Ja ar pretendentu, kas ir piegādātāju apvienība, tiks slēgts iepirkuma līgums, apvienībai jāizveido pilnsabiedrība, to reģistrējot Latvijas Uzņēmuma reģistrā.
2. Iesniedzamie dokumenti

Iesniedzamie dokumenti pretendenta piedāvājumā kārtojami tādā secībā, kādā tie ir uzskaitīti šajā punktā.

* 1. Pieteikums dalībai iepirkuma procedūrā

Pretendenta pieteikumu dalībai iepirkuma procedūrā sagatavo atbilstoši veidnei Nolikuma pielikumam (nolikuma pielikums nr.1.). Pretendenta pieteikumu dalībai iepirkuma procedūrā iesniedz kopā ar:

1. Pretendenta kvalifikācijas dokumentiem,
2. dokumentu vai dokumentiem, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumus apliecinājušās personas tiesības pārstāvēt pretendentu iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
3. Saskaņā ar nolikuma 7.1.1. punktu, pretendenta piedāvājumam jāpievieno visu piegādātāju apvienības parakstīta vienošanās, kurā noteikts, ka katrs piegādātāju apvienības dalībnieks atsevišķi un visi kopā ir atbildīgi par līguma izpildi, norādīts galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādātāju apvienības dalībnieku vārdā, kā arī saņemt maksājumus no pasūtītāja. Vienošanās dokumentā jānorāda katra piegādātāju apvienības dalībnieka veicamo darbu daļa-darbu nosaukumu no darbu daudzuma saraksta, apjomu (euro) un % no piedāvātās līgumcenas.
   1. Pretendenta kvalifikācijas dokumenti
      1. Lai pārbaudītu Nolikuma 7.1.1.punkta izpildi, par LR reģistrētu Pretendentu reģistrāciju atbilstoši normatīvo aktu prasībām Pasūtītājs pārliecināsies Uzņēmumu reģistra datu bāzē. Ārvalstu pretendenta, personālsabiedrības biedra, personu apvienības dalībnieka (ja piedāvājumu iesniedz personālsabiedrība vai personu apvienība), vai apakšuzņēmēja (ja pretendents plāno piesaistīt apakšuzņēmējus) attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu.
      2. Komisijas pārbauda reģistrāciju dabasgāzes tirgotāju reģistrā Sabiedrisko pakalpojumu regulēšanas komisijas mājas lapā (<https://www.sprk.gov.lv/lapas/dabasgaze-lietotajiem>).
      3. Apliecinājums, ka Pretendentam ir noslēgts līgums ar Pārvades sistēmas operatoru par dabasgāzes pārvades, uzglabāšanas un balansēšanas pakalpojumu.
      4. Apliecinājums, ka Pretendentam ir noslēgts sadales sistēmas pakalpojumu līgums ar Sadales sistēmas operatoru.
   2. Tehniskais piedāvājums.
      1. Pretendenta apliecinājums, ka dabasgāzes piegāde tiks veikta saskaņā ar tehnisko specifikāciju (Nolikuma pielikums Nr.2).
4. Finanšu piedāvājums
   1. Finanšu piedāvājums jāsagatavo atbilstoši nolikuma pielikumam nr.3. Cena norādāma eiro (EUR) bez pievienotās vērtības nodokļa, neiekļaujot sistēmas (dabasgāzes uzglabāšanas, pārvaldes un sadales) pakalpojumu izmaksas un akcīzes nodokli
5. Atbilstības Nosacījumiem dalībai iepirkuma procedūrā pārbaude
   1. Lai pārbaudītu, vai pretendents, kuram būtu piešķiramas līguma slēgšanas tiesības nav izslēdzams no dalības iepirkumā Publisko iepirkumu likuma (PIL) 9. panta septītajā daļā minēto nosacījumu dēļ (Nolikuma 6.daļa), Pasūtītājs rīkojas PIL 9. panta devītajā un desmitajā daļā noteiktajā kārtībā.
6. Piedāvājuma noraidīšana
   1. Piedāvājums tiek noraidīts, ja:
      1. Pieteikums dalībai iepirkuma procedūrā nav ietverts pretendenta piedāvājumā vai neatbilst Nolikumā noteiktajām prasībām.
      2. pretendents nav iesniedzis Pretendenta kvalifikācijas dokumentus vai neatbilst Pretendenta kvalifikācijas prasībām,
      3. piedāvājumā ietvertais Tehniskais piedāvājums vai Finanšu piedāvājums neatbilst Nolikumā noteiktajām prasībām,
      4. piedāvājumā ir ietverta nepatiesa informācija par pretendentu, Personu, uz kuras iespējām pretendents balstās, vai apakšuzņēmēju, kura veicamo darbu vērtība ir vismaz 10 procenti no iepirkuma līguma summas, ja šī informācija ir būtiska pretendenta atbilstības Pretendenta kvalifikācijas prasībām izvērtēšanā,
      5. pretendents Nolikumā noteiktajā termiņā par pretendentu, Personu, uz kuras iespējām pretendents balstās, vai apakšuzņēmēju, kura veicamo darbu vērtība ir vismaz 10 procenti no iepirkuma līguma summas, neiesniedz izziņas, kas apliecina to atbilstību Nosacījumiem dalībai iepirkuma procedūrā.
   2. Piedāvājumi, kuri neatbilst Nolikumā noteiktajām noformējuma prasībām var tikt noraidīti, ja to neatbilstība Nolikumā noteiktajām noformējuma prasībām ir būtiska.

1. Piedāvājumu vērtēšana
   1. No piedāvājumiem, kas atbilst Nolikumā noteiktajām prasībām, iepirkuma komisija izvēlas piedāvājumu ar zemāko cenu.
2. Iepirkuma līgums

Pasūtītājs, pamatojoties uz pretendenta piedāvājumu, ar izraudzīto pretendentu slēdz iepirkuma līgumu atbilstoši Iepirkuma līguma veidnei (nolikuma pielikums nr.4).

1. Iepirkuma komisijas tiesības un pienākumi
   1. Iepirkuma komisijas tiesības:
      1. nesniegt informāciju par citu piedāvājumu esamību laikā no piedāvājumu iesniegšanas dienas līdz to atvēršanas brīdim;
      2. nesniegt informāciju par vērtēšanas procesu piedāvājumu vērtēšanas laikā līdz rezultātu paziņošanai;
      3. pieprasīt, lai pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, pretendentu atlasei, kā arī piedāvājumu novērtēšanai;
      4. labot finanšu piedāvājumos aritmētiskās kļūdas;
      5. pieaicināt ekspertu piedāvājumu noformējuma pārbaudei, piedāvājumu atbilstības pārbaudei, kā arī piedāvājumu vērtēšanai;
      6. izvēlēties slēgt līgumu ar nākamo pretendentu, kura piedāvājums ir nākošais ar zemāko cenu, ja izraudzītais pretendents atsakās slēgt līgumu;
      7. ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis zemāko cenu, bet tas atsakās līgumu slēgt, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu;
      8. atbilstoši Publisko iepirkumu likumam pieprasīt nepieciešamās izziņas vai citus iesniegto informāciju apstiprinošos dokumentus;
      9. jebkurā brīdī pārtraukt iepirkuma procedūru, ja tam ir objektīvs pamatojums.
   2. Iepirkuma komisijas pienākumi:
      1. nodrošināt iepirkuma procedūras norisi un dokumentēšanu;
      2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
      3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu;
      4. vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu;
      5. vienlaikus informēt visus pretendentus par pieņemto lēmumu attiecībā uz līguma slēgšanu saskaņā ar Publisko iepirkumu likumā noteikto kārtību;
      6. pirms lēmuma pieņemšanas par līguma noslēgšanu ar nākamo pretendentu, kurš piedāvājis zemāko cenu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja nepieciešams, Pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. Pretendenta tiesības un pienākumi
   1. Pretendenta tiesības:
      1. iesniedzot piedāvājumu, pieprasīt apliecinājumu, ka piedāvājums ir saņemts;
      2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
   2. Pretendenta pienākumi:
      1. sagatavot piedāvājumu atbilstoši nolikuma prasībām;
      2. sniegt patiesu informāciju;
      3. sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājuma atbilstības pārbaudei, kā arī vērtēšanai. Atbildes sniedzamas termiņā, kas noteiktas šajā nolikumā vai arī iepirkumu komisijas noteiktajā termiņā; segt visas izmaksas, kas saistītas ar piedāvājuma sagatavošanu un iesniegšanu;
      4. pēc pasūtītāja pieprasījuma izveidoties atbilstoši noteiktam juridiskam statusam, ja piedāvājumu iesniedz personu apvienība.
3. Pielikumi

Nolikumam pievienoti šādi pielikumi:

1. Pieteikums dalībai konkursā
2. Tehniskā specifikācija
3. Finanšu piedāvājums
4. Līguma projekts

**Pielikums Nr.1**

iepirkuma Nolikumam

Identifikācijas Nr. JNP 2018/45

**pieteikums**

|  |  |
| --- | --- |
| **Pasūtītājs:** | **Jelgavas novada pašvaldība**  Reģ.Nr. 90009118031  Adrese: Pasta iela 37, Jelgava, LV-3001 |
| **Pretendents:** |  |
| **Adrese:** |  |
| **Datums:** |  |
| **Pretendenta kontaktpersona:**  (vārds, uzvārds, amats, telefons, e-pasts)  **Pretendenta Norēķinu konts:** |  |
| **Pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam**  (norādīt informāciju) |  |
| **Citi uzņēmēji:**  (uz kuru iespējām konkrētā līguma izpildei balstās pretendents, saskaņā ar Nolikuma noteikumiem) |  |

Iepazinušies ar iepirkuma procedūras “Dabasgāzes piegāde” (JNP 2018/45) nolikumu, mēs, apakšā parakstījušies, piedāvājam pārdot dabasgāzi Jelgavas novada pašvaldības iestādēm, saskaņā ar Nolikuma “Dabasgāzes piegāde” (JNP 2018/45) dokumentu prasībām, piekrītot visiem iepirkuma procedūras noteikumiem par līgumcenu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(summa EUR bez PVN cipariem, vārdiem)*

Ar šī pieteikuma iesniegšanu:

* apņemamies ievērot visas iepirkuma procedūras prasības;
* apstiprinām, ka esam pilnībā iepazinušies ar iepirkuma procedūras JNP 2018/45 dokumentiem un šajā piedāvājuma līgumcenā pilnībā iekļāvuši visas šai sakarībā paredzētās izmaksas, un mums nav nekādu neskaidrību un pretenziju;
* apliecinām, ka visas piedāvājumā sniegtās ziņas ir patiesas.

|  |  |
| --- | --- |
| Pretendenta pārstāvis |  |
|  | (amats, paraksts, vārds, uzvārds, zīmogs) |

**Pielikums Nr.2**

iepirkuma Nolikumam

Identifikācijas Nr. JNP 2018/45

**Tehniskā specifikācija**

**Iepirkumam “Dabasgāzes piegāde”**

**ID. Nr. JNP 2018/45**

|  |  |  |
| --- | --- | --- |
| **Nr.p.k** | **Gazificētā objekta adrese** | **Plānotais apjoms**  **kWh par gadu** |
| 1. | Skolas -1, Nākotne,Glūdas pag., Jelgavas nov. | 241730 |
| 2. | Skolas -2, Nākotne,Glūdas pag., Jelgavas nov. | 8 9335 |
| 3. | Skolas -3, Nākotne,Glūdas pag., Jelgavas nov. | 325810 |
| 4. | Skolas - 6, Nākotne,Glūdas pag., Jelgavas nov. | 47295 |
| 5. | Skolas – 14, Nākotne,Glūdas pag., Jelgavas nov. | 42040 |
| 6. | Upes -10, Zemgale, Glūdas pag., Jelgavas nov. | 120865 |
| 7. | Centra iela-3, Zaļenieki, Zaļenieku pagasts, Jelgavas nov. | 420400 |
| 8. | Centra iela-9, Zaļenieki, Zaļenieku pagasts, Jelgavas nov. | 210200 |
| 9. | Milleru ceļš 4-31, Zaļenieki, Zaļenieku pagasts, Jelgavas nov. | 136630 |
|  | **Kopā:** | **1634305** |

-Norādītie apjomi ir uzskatāmi par prognozējamiem **1 (viena) gada** apjomiem līguma darbības termiņā. Pasūtītājs ir tiesīgs iegādāties tādu dabasgāzes apjomu, kāds nepieciešams Pasūtītāja darbības nodrošināšanai un samazināt vai palielināt norādīto apjomu atkarībā no gada sezonas un laika apstākļiem.

-Dabasgāzes tirdzniecības maksa tiek noteikta nemainīga (fiksēta) visa līguma darbības periodā, neatkarīgi no diennakts laika.

-Dabasgāzes tirdzniecības maksa netiek palielināta līguma darbības laikā.

-Lietotāja saņemto dabasgāzes daudzumu uzskaita ar atbilstoši verificētām mērierīcēm.

-Pretendentam jānodrošina iespēja nodot informāciju par patērēto dabasgāzi, nosūtot datus elektroniski vai reģistrējot tiešsaistes datu bāzē.

-Ja pretendentam uz piedāvājuma iesniegšanu ir noslēgts līgums ar sadales sistēmas operatoru, pretendentam jānorāda: sadales sistēmas operatora nosaukums, avārijas dienesta kontaktinformācija un informācija par sistēmas pakalpojuma tarifiem. Pretendents, kam piešķirtas līguma slēgšanas tiesības, uzņemas balansēšanas atbildību.

**Pielikums Nr.3**

iepirkuma Nolikumam

Identifikācijas Nr. JNP 2018/45

**Finanšu piedāvājums**

**Iepirkumam “Dabasgāzes piegāde”**

**ID. Nr. JNP 2018/45**

Saskaņā ar Iepirkuma Nolikumu, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums)* apstiprinām, ka piekrītam Iepirkuma noteikumiem, un piedāvājam piegādāt dabasgāzi visā Iepirkuma līguma darbības laikā nepieciešamajā apjomā par šādām fiksētām cenām:

(*Cena norādāma eiro (EUR) bez pievienotās vērtības nodokļa,* *neiekļaujot sistēmas (dabasgāzes uzglabāšanas, pārvaldes un sadales) pakalpojumu izmaksas un akcīzes nodokli)*:

|  |  |  |
| --- | --- | --- |
| **Plānotais apjoms**  **kWh par gadu** | Cena par **1 kWh**  (EUR bez PVN) | Kopējā plānotā summa par visu apjomu (EUR bez PVN) |
| **1634305** |  |  |

Apliecinām, ka Finanšu piedāvājuma cenā ir iekļautas izmaksas, kas saistītas ar dabasgāzes piegādi, neietverot dabasgāzes sadales, pārvades un uzglabāšanas pakalpojumus, akcīzes nodokli.

Pretendenta amatpersona, kurai ir paraksta tiesības:

|  |  |
| --- | --- |
| Vārds, uzvārds,  Amats |  |
| Paraksts, zīmoga nospiedums |  |
| Datums |  |

|  |  |
| --- | --- |
| Pretendenta pārstāvis |  |
|  | (amats, paraksts, vārds, uzvārds, zīmogs) |

**Pielikums Nr.4**

iepirkuma Nolikumam

Identifikācijas Nr. JNP 2018/45

**LĪGUMS (Projekts)**

**Par dabasgāzes piegādi**

**Iepirkuma identifikācijas Nr. ……..**

Jelgavā

1. **SPECIĀLIE NOTEIKUMI**
   1. Zemāk norādītās Puses noslēdz sekojošu Dabasgāzes tirdzniecības līgumu (turpmāk – Līgums):

**Jelgavas novada pašvaldība** (juridiskā adrese: Pasta iela 37, Jelgava, LV 3001 reģistrācijas nr. 90009118031), (turpmāk – Lietotājs), kuru pārstāv tās **izpilddirektore \_\_\_\_\_\_\_\_\_\_\_\_\_\_\_\_\_**, no vienas puses, un

**\_\_\_\_\_\_\_\_\_\_\_\_\_\_\_\_\_\_\_** juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas nr.\_\_\_\_\_\_\_\_\_\_\_\_\_\_\_), (turpmāk – Tirgotājs), kuru pārstāv **\_\_\_\_\_\_\_\_\_\_\_\_\_\_\_\_\_\_\_,** no otras puses, noslēdz līgumu par sekojošo:

1. **LIETOTĀJA GAZIFICĒTIE OBJEKTI**
   1. Gazificēto objektu adreses, maksimālā slodze un informācija par sadales sistēmas operatoru: Norādītas Līguma Pielikumā Nr.1
   2. Prognozētais dabasgāze patēriņa daudzums gadā: \_\_\_\_\_\_\_\_\_\_\_\_\_\_\_\_\_\_\_\_\_\_
2. **CENA UN NORĒĶINU KĀRTĪBA**
   1. Dabasgāzes cena (bez piemērotajiem nodokļiem) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
   2. Rēķinā ietvertie papildus maksājumi (bez PVN) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
   3. Rēķina apmaksas termiņš:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
3. **DAŽĀDI**
   1. Dabasgāzes tirdzniecības periods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
   2. Līguma pirmstermiņa izbeigšanas maksa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. **PAPILDUS NOSACĪJUMI**

**II. DABASGĀZES TIRDZNIECĪBAS LĪGUMA VISPĀRĪGIE NOTEIKUMI**

1. **LĪGUMA STRUKTŪRA**
   1. Līgums sastāv no šādiem dokumentiem:
      1. Speciālie noteikumi;
      2. Vispārējie noteikumi;
      3. Pielikumi:

Pielikums Nr.1 – Lietotāja gazificēto objektu adreses un to atļautā maksimālā slodze, kā arī informācija par sadales sistēmas operatoru.

* 1. Līgumu veidojošie dokumenti cits citu papildina. Pretrunu gadījumā starp dažādu Līgumu veidojošo dokumentu noteikumiem un nosacījumiem, tiem ir šāda hierarhija:

1.2.1. Speciālie noteikumi;

* + 1. Pielikumi;
    2. Vispārīgie noteikumi.

1. **LĪGUMA PRIEKŠMETS**
   1. Tirgotājs pārdod, un Lietotājs pērk dabasgāzi saskaņā ar Līguma noteikumiem.
   2. Līguma speciālo noteikumu 2.2.punktā, un, ja nepieciešams, Pielikumā Nr.1 tiek norādīts prognozētais dabasgāzes patēriņa daudzums Lietotāja gazificētos objektos (turpmāk – Gazificētie objekti).
2. **DABASGĀZES CENA**
   1. Dabasgāzes cena tiek aprēķināta atbilstoši Līguma Speciālo noteikumu 3.1.punktam, ņemot vērā sadales sistēmas operatora Tirgotājam sniegto informāciju par dabasgāzes patēriņu Gazificētos objektos.
   2. Papildus dabasgāzes cenai Lietotājs maksā normatīvajos aktos noteiktos piemērotos nodokļus (tajā skaitā pievienotās vērtības nodokli, un, ja piemērojams, akcīzes nodokli).
   3. Tirgotājs ietver rēķinā, un Lietotājs samaksā Tirgotājam arī maksu pat Lietotājam sniegtajiem sadales un pārvaldes sistēmas pakalpojumiem un citiem pakalpojumiem (ja tādi ir sniegti).
   4. Maksa par sistēmas pakalpojumiem tiek aprēķināta saskaņā ar spēkā esošajiem sistēmas pakalpojumu tarifiem, atbilstoši dabasgāzes patēriņam Gazificētajos objektos. Maksa par citiem pakalpojumiem tiek aprēķināta saskaņā ar normatīvo aktu prasībām. Tirgotājs tālāk norēķinās ar sadales sistēmas operatoru un pārvaldes sistēmas operatoru par Lietotāja saņemtajiem sistēmas pakalpojumiem un citiem pakalpojumiem.
   5. Gadījumā, ja pēc Līguma stāšanās spēkā Tirgotājs vai dabasgāze tiek aplikta ar citiem papildus nodokļiem vai maksājumiem, Lietotājs tos maksā papildus dabasgāzes cenai.
   6. Ja Lietotājam ir izveidojusies pārmaksa vai Lietotājs ir veicis avansa maksājumu, tas tiek novirzīts turpmāk no Līguma izrietošo maksājumu segšanai. Lietotājs ir tiesīgs pieprasīt pārmaksātās summas vai iemaksātā avansa atmaksu, un Tirgotājs veic atmaksu 5 (piecu) darba dienu laikā no rakstiska iesnieguma saņemšanas dienas.
3. **NORĒĶINU VEIKŠANAS KĀRTĪBA**
   1. Lietotājs veic norēķinus ar Tirgotāju atbilstoši rēķinam, ko Tirgotājs ir izrakstījis saskaņā ar Speciālo noteikumu 3.punkta noteikumiem
   2. Tirgotājs rēķinu par iepriekšējā kalendārā mēnesī Lietotāja patērēto dabasgāzi un saņemtajiem sistēmas pakalpojumiem un citiem pakalpojumiem nosūta elektroniski uz Speciālo noteikumu 1.2.5.punktā norādīto Lietotāja e-pasta adresi sekojošā mēneša 10.datumam. Rēķins uzskatāms par saņemtu tā nosūtīšanas dienā. Rēķins jāapmaksā ar pārskatījumu uz rēķinā norādīto Tirgotāja bankas kontu.
   3. Tirgotājs rēķinu sagatavo elektroniski, aizstājot personas, kuras izraksta rēķinu, rakstisko parakstu ar tās unikālu elektronisko apliecinājuma kodu (autorizāciju), kas identificē rēķina izrakstītāju un nodrošina dokumenta autentiskumu.
   4. Ja Lietotājs nav saņēmis rēķinu līdz Vispārīgo noteikumu 4.2.punktā norādītājam datumam, Lietotājs nekavējoties, bet ne vēlāk kā nākamās darba dienas laikā, paziņo par to Tirgotājam, un Tirgotājs izsniedz Lietotājam atkārtotu rēķinu ar elektroniskā pasta starpniecību 2 (divu) darba dienu laikā.
   5. Ja Lietotājs nepiekrīt rēķinā norādītam, Lietotājs nekavējoties, bet ne vēlāk kā 2 (divu) darba dienu laikā par to pa e-pastu informē Tirgotāju. Tirgotājs saprātīgā termiņā, bet ne vēlāk kā 5 (piecu) darba dienu laikā, izvērtē Lietotāja pretenziju, un sniedz Lietotājam atbildi. Tirgotājs ir tiesīgs pagarināt Lietotājam rēķinā norādīto apmaksas termiņu. Ja Lietotājs apstrīd daļu no rēķinā norādītās summas, tas rēķina apmaksas termiņā veic neapstrīdētās summas.
   6. Visi saskaņā ar Līgumu Lietotāja maksājamie maksājumi uzskatāmi par izpildītiem, kad attiecīgais maksājums pilnā apmērā pārskaitīts uz Tirgotāja bankas kontu un pieejams Tirgotājam.
   7. Lietotājs nav tiesīgs vienpusēji veikt jebkādu savu prasību pret Tirgotāju ieskaitu pret jebkādu maksājumu, kas tam jāmaksā Tirgotājam saskaņā ar Līgumu, un jebkāds ieskaits, kas veikts pretēji šajā punktā noteiktajam aizlieguma, nav spēkā.
   8. Gadījumā, ja Lietotājs ir Lietotājs ir veicis maksājumu, kas daļēji sedz Lietotāja maksājumu saistības attiecīgajā brīdī, no Lietotāja saņemtie maksājumi, neatkarīgi no attiecīgā Lietotāja (vai citas personas) maksājuma uzdevumā vai citādi norādītā mērķa, tiek ieskaitīti sekojošu prasījumu segšanai turpmāk norādītajā secībā, neatkarīgi no Lietotāja piekrišanas: nenomaksātie procenti ( ja tādi ir piemērojami), pēc tam maksa par dabasgāzi, maksa par sistēmas pakalpojumiem un citas normatīvajos aktos paredzētās maksas (ja tādas ir piemērojamas), un tad līgumsods (ja tāds ir piemērojams).
4. **PUŠU TIESĪBAS UN PIENĀKUMI**
   1. Puses apņemas ievērot normatīvajos aktos dabasgāzes tirgotājam un dabasgāzes lietotājam noteiktos saistošos pienākumus, kā arī Līguma noteiktos pienākumus.
   2. Lietotājam ir sekojoši pienākumi:
      1. Paziņot sadales sistēmas operatoram komercuzskaites mēraparātu rādījumus;
      2. Līgumā noteiktā kārtībā paredzētajos termiņos, veidā un pilnā apmērā norēķināties par saņemto dabasgāzi, sistēmas pakalpojumiem un citiem pakalpojumiem (ja tādi ir sniegti);
      3. Vismaz 5 (piecas) darba dienas iepriekš paziņot Tirgotājam, ja beigsies Lietotāja īpašuma, valdījuma vai lietojuma tiesības uz jebkuru Gazificēto objektu.
      4. Sniegt Tirgotājam pieprasīto informāciju, kas nepieciešama Līguma izpildei, kā arī informēt par izmaiņām līguma izpildei nepieciešamajā informācijā (tajā skaitā, Lietotāja nosaukums, rekvizīti, utml.);
      5. Katra mēneša otrajā darba dienā uz Tirgotāja e-pasta adresi paziņot Tirgotājam par izmantotās dabasgāzes apjomu sadalījumā pa konkrētiem izmantošanas mērķiem, lai Tirgotājs varētu atbilstoši piemērot akcīzes nodokli.
   3. Tirgotājam ir sekojoši pienākumi:
      1. Pārdot Lietotājam dabasgāzi Līgumā noteiktajā kārtībā;
      2. Norēķināties art sistēmas operatoriem par Lietotājam sniegtajiem sistēmas pakalpojumiem;
      3. Informēt Lietotāju par izmaiņām sistēmas operatoru tarifos vai piemērotajos nodokļos iekļaujot šo informāciju Lietotāju rēķinā;
      4. 6 (sešas) nedēļas pirms Līguma darbības termiņa beigām informēt par to Lietotāju;
      5. Līgumā noteiktajā kārtībā izbeigt Līgumu, ja ir kļuvis zināms, ka Lietotājs ir zaudējis Gazificētā objekta īpašuma, lietošanas vai valdījuma tiesības;
   4. Ja dabasgāzes tirdzniecības perioda laikā Lietotājs vēlas pirkt dabasgāzi arī no cita tirgotāja, Lietotājs par to savlaicīgi informē Tirgotāju, kurš ir tiesīgs veikt izmaiņas dabasgāzes cenā, kā arī Puses vienojas par citiem nepieciešamajiem grozījumiem Līgumā.
   5. Pusēm ir normatīvajos aktos un Līgumā noteiktās tiesības.
5. **LĪGUMA TERMIŅŠ UN IZBEIGŠANAS KĀRTĪBA**
   1. Puses var izbeigt Līguma darbību, savstarpēji par to rakstiski vienojoties.
   2. Lietotājiem ir tiesības vienpusēji izbeigt Līguma darbību (ja Lietotājs izbeidz lietot dabasgāzi Gazificētajos objektos un tiek pārtraukta dabasgāzes padeve), rakstiski paziņojot par to Tirgotājam vismaz 5 (piecas) darba dienas iepriekš. Šajā punktā noteiktajā kārtībā Lietotājam ir tiesības izbeigt Līguma darbību arī attiecībā uz daļu no Gazificētajiem objektiem.
   3. Gadījumā, ja Lietotājs maina dabasgāzes tirgotāju, Lietotājs savlaicīgi, vismaz 15 (piecpadsmit) dienas pirms kalendārā mēneša beigām informē par to Tirgotāju. Šajā gadījumā Līgums tiek izbeigts kalendārā mēneša pēdējā dienā.
   4. Tirgotājam ir tiesības vienpusēji izbeigt Līguma darbību, paziņojot par to Lietotājam, ja
      1. Lietotājs kavē Līgumā noteikto samaksas termiņu vairāk nekā 30 dienas
      2. Ja tirgotājam ir kļuvis zināms, ka lietotājs ir zaudējis Gazificētā objekta īpašuma, lietošanas vai valdījuma tiesības. Šajā gadījumā Līguma darbību var izbeigt arī tikai attiecībā uz konkrēto Gazificēto objektu;
      3. Nepārvaramas varas apstākļi ilgst vairāk nekā 30 (trīsdesmit) dienas pēc kārtas.
   5. Ja līgums tiek izbeigts attiecībā uz daļu no Gazificētiem objektiem, Lietotājam attiecībā uz Gazificēto objektu ir pienākums veikt galīgo norēķinu un nodrošināt sistēmas operatoram piekļuvi Gazificētajam objektam, lai pārtrauktu dabasgāzes padevi.
   6. Līguma darbības izbeigšanas gadījumā Lietotājam ir pienākums apmaksāt faktiski saņemtos pakalpojumus, segt Līguma pirmstermiņa izbeigšanas maksu, ja tāda paredzēta Speciālo noteikumu 4.2.punktā, kā arī veikt citus normatīvajos aktos noteiktos pienākumus.
6. **PUŠU ATBILDĪBA**
   1. Līgums veido juridiski saistošu vienošanos abām Pusēm. Abas Puses ir atbildīgas tikai par otras Puses tiešajiem zaudējumiem, kas nodarīti Līguma neizpildes vai nepienācīgas izpildes dēļ.
   2. Tirgotājs neatbild par Lietotāja zaudējumiem, kas radušies, sistēmas operatoram normatīvajos aktos noteiktajos gadījumos pārtraucot dabasgāzes piegādi.
   3. Par Līgumā noteiktā maksājuma termiņa kavējumu Lietotājs maksā Tirgotājam nokavējuma procentus - 0,1% dienā no termiņā nesamaksātās summas.
   4. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst.
   5. Pusei, kas atsaucas uz nepārvaramas varas apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda attiecīgās Puses viedoklis par to, (a) kādā termiņā nebūs iespējama viņas Līgumā paredzēto līguma saistību izpilde, vai (b) datumu, sākot no kura to izpilde ir iespējama un paredzama.
7. **PUŠU APLIECINĀJUMI UN GARANTIJAS**
   1. Puses apliecina un garantē, ka tām ir visas tiesības, atļaujas un pilnvaras noslēgt un izpildīt Līgumu, kā arī izpildīt jebkādas formalitātes un darbības, kas varētu būt nepieciešamas, lai realizētu Līguma noteikumus.
   2. Lietotājs apliecina, ka tam ir visu Gazificēto objektu īpašuma, lietošanas vai valdījuma tiesības, un tas ir atbilstoši izbeidzis iepriekšējo dabasgāzes līgumu (ja tāds bija noslēgts).
   3. Puses apliecina, ka ar Līguma noslēgšanu un izpildi netiek pārkāpts nekāds attiecīgajai Pusei saistošs līgums vai tiesas nolēmums.
   4. Lietotājs pilnvaro Tirgotāju iesniegt un saņemt no sistēmas operatoriem Līguma izpildei nepieciešamo informāciju.
8. **PAZIŅOJUMI**
   1. Puses jebkādu korespondenci (jautājumus, paziņojumus, pretenzijas, vēstules un citu līdzīga veida saziņu starp Pusēm saistībā ar Līgumu) nosūta uz otras Puses Speciālajos noteikumos norādīto e-pasta adresi. Ja Pušu e-pasta adrese vai cita kontaktinformācija mainās, attiecīgā Puse nekavējoties paziņo par to otrai Pusei. Pēc korespondences saņemšanas attiecīgā Puse sapratīgā terminā sniedz otrai Pusei atbildi.
   2. Puses ir atbildīgas par Korespondences saņemšanu saziņas adresēs un e-pasta adresēs.
9. **KONFIDENCIALITĀTE**
   1. Pusēm ir jāievēro Līguma, tā pielikumu saturu, jebkādas saziņas starp Pusēm un jebkādas ar Līgumu tieši vai netieši saistītas informācijas, kā arī Līguma noslēgšanas un izpildes priekšnosacījumu stingra konfidencialitāte.
   2. Līguma izpratnē konfidencialitāte nozīmē, ka jebkura Puse bez saskaņošanas ar otru Pusi nav tiesīga izpaust jebkādu iepriekšējā Punktā minēto informāciju jebkurām personām, subjektiem vai iestādēm, nedrīkst komentēt vai apstiprināt nekādu šādu jebkuru personu vai juridisko personu uzdoto informāciju, un tām jāīsteno visi saprātīgie pasākumi, kas nepieciešami vai lietderīgi konfidencialitātes nodrošināšanai.
   3. Turpmāk norādītais nav uzskatāms par konfidencialitātes pienākumu pārkāpumu:
      1. Izpaušana Pušu un to attiecīgo saistīto personu, bankām, grāmatvežiem, juristiem vai konsultantiem, ar nosacījumu, ka iepriekšminētajām personām pašām saistošs konfidencialitātes pienākums;
      2. Publiski pieejamas, vispārzināmas informācijas izpaušana;
      3. Izpaušana Pušu un to attiecīgo saistīto personu darbiniekiem, bankām, grāmatvežiem, juristiem vai konsultantiem, ar nosacījumu, ka iepriekšminētajām, personām pašām ir saistošs konfidencialitātes pienākums;
      4. Izpaušana potenciālam Pušu uzņēmumu vai kapitāla (akciju) pircējiem ierastās padziļinātās izpētes ietvaros, ar nosacījumu, ka pa potenciālajiem pircējiem ir saistošs attiecīgs konfidencialitātes pienākums.
10. **CITI NOTEIKUMI**
    1. Līguma stājas spēkā, kad to ir parakstījušas abas Puses un ir spēkā līdz Speciālo noteikumu 4.1.punktā noteiktajam termiņam.
    2. Visi strīdi, kuri būs saistīti ar Līguma saistību izpildi, ja tos Puses nespēs atrisināt savstarpēju sarunu ceļā, tiks risināti tiesā saskaņā ar Latvijas Republikas normatīvajiem aktiem.
    3. Jebkuri grozījumi Līgumā ir izdarāmi tikai uz Pušu savstarpējas vienošanās pamata un noformējami rakstveidā.
    4. Līguma izbeigšanās vai izbeigšanas gadījumā, neatkarīgi no iemesla, noteikumi, kuri, pēc savas būtības nosaka Pušu tiesības un pienākumus pēc Līguma izbeigšanās vai izbeigšanas, paliek spēkā arī pēc Līguma termiņa beigām vai tā izbeigšanas. Iepriekšējā teikumā paredzēti noteikumi, galvenokārt un pirmkārt, ir piemērojami noteikumiem, kas nosaka strīdu izskatīšanas kārtību starp Pusēm, pienākumu veikt Līgumā paredzētos maksājumus, un to aprēķināšanas un apmaksas kārtību, Līguma noteikumu iztulkošanas kārtību, konfidencialitāti un Pušu atbildību.
    5. Līgums ir sastādīts divos eksemplāros latviešu valodā.
11. **PUŠU REKVIZĪTI**

**Pielikums Nr.1.** pie Dabasgāzes tirdzniecības līguma Nr.

Lietotāja Gazificēto objektu adreses un to atļautā maksimālā slodze, kā arī informācija par sadales sistēmas operatoru.

1. Informācija par Gazificētiem objektiem:

|  |  |  |  |
| --- | --- | --- | --- |
| Nr. | Gazificētā objekta tirgus numurs un adrese | Atļautā maksimālā slodze,m3/h | Prognozētais gada dabasgāzes patēriņa apjoms, MWh |
| 1. |  |  |  |
| 2. |  |  |  |
| 3. |  |  |  |

Informācija par Gazificētiem objektiem var mainīties saskaņā ar sistēmas operatoru vai Pušu paziņojumiem.

1. Informācija par sadales sistēmas operatoru, kurš sniedz sadales sistēmas pakalpojumus:

|  |  |
| --- | --- |
| Nosaukums, reģistrācijas numurs, juridiskā adrese, tīmekļvietne |  |
| Avārijas dienesta kontaktinformācija |  |
| Informācija par skaitītāja rādījumu paziņošanas kārtību |  |